सहरसा में रोड शो में शामिल हुए चेतन-सुरभि; बोले-डीएम की फैमिली मिलना चाहेगी तो मिलेंगे
Bihar Bahubali Anand Mohan Singh Release Politics; Nitish Govt Change Jail Rules, बाहुबली नेता और पूर्व सांसद आनंद मोहन सिंह आज 16 साल बाद जेल से रिहा होंगे। इसकी कागजी प्रक्रिया लगभग पूरी कर ली गई है। माना जा रहा है कि गुरुवार को जेल नियमों की औपचारिकता पूरी कर वे दोपहर 12 से 1 बजे के बीच बाहर आ सकते हैं। 
जेल मैनुअल में बदलाव के बाद बिहार के बाहुबली नेता और पूर्व सांसद आनंद मोहन सिंह गुरुवार सुबह 6.15 बजे सहरसा जेल से रिहा कर दिए गए। बताया जा रहा है कि भीड़ जमा होने की आशंका की वजह से यह रिहाई सुबह की गई।
सहरसा जेल से रिहा होने के बाद पूर्व सांसद आनंद मोहन सीधे पटना के लिए रवाना हो गए। उनके गांव पंचगछिया में आनंद मोहन के स्वागत की पूरी तैयारी थी। आनंद मोहन के बेटे और शिवहर से आरजेडी विधायक चेतन आनंद इस रोड शो में शामिल हुए। उनके साथ उनकी बहन सुरभि आनंद भी थी।
मौके पर चेतन आनंद ने कहा कि पापा की जगह आपलोगों का शुक्रिया अदा करने आया हूं। मेरी शादी की तैयारी की थोड़ी व्यस्यता है। 3 मई के बाद हमलोग फिर मिलेंगे।
वहीं भास्कर से बातचीत में उन्होंने कहा कि अगर जी कृष्णैया के परिवार वाले अलॉउ करेंगे तो उनसे जरूर मिलेंगे। वहीं अपनी शादी में आमंत्रण देने के सवाल पर कहा कि आपने जो आइडिया दिया है, उसपर जरूर सोचूंगा।
आनंद मोहन को DM जी कृष्णैया की हत्या के केस में पूर्व सांसद को उम्रकैद की सजा हुई थी। 16 साल बाद उनकी रिहाई हुई है। हालांकि पहले सुबह 4 बजे रिहाई की बात सामने आई थी, लेकिन बाद में जेल सुपरिटेंडेंट अमित कुमार ने बताया कि 6.15 बजे रिहाई की गई है।
26 अप्रैल को उन्होंने 15 दिन की पैरोल खत्म होने के बाद सरेंडर किया था। पैरोल सरेंडर होते ही जेल में रिहाई की प्रक्रिया शुरू हो गई थी। वहीं, बाहुबली आनंद की रिहाई को भव्य बनाने की तैयारी है। आज दिन में 15 से 20 किमी तक रोड शो की तैयारी है।
DM की बेटी, पत्नी ने फैसले को गलत बताया, हाईकोर्ट में 2 PIL दाखिल 
अब समझिए आनंद की जल्द रिहाई क्यों हुई? 
आनंद को हाईकोर्ट ने उम्रकैद की सजा सुनाई थी। इसके तहत उन्हें 14 साल की सजा हुई थी। आनंद ने सजा पूरी कर ली थी, लेकिन मैनुअल के मुताबिक, सरकारी कर्मचारी की हत्या के मामले में दोषी को मरने तक जेल में ही रहना पड़ता है। नीतीश सरकार ने इसमें बदलाव कर दिया। इसका संकेत जनवरी में नीतीश कुमार ने एक पार्टी इवेंट में मंच से कहा था कि वो आनंद मोहन को बाहर लाने की कोशिश कर रहे हैं। 10 अप्रैल को राज्य सरकार ने इस मैनुअल में बदलाव कर दिया।
आनंद मोहन समेत 27 दोषियों की रिहाई के आदेश सोमवार को जारी कर दिए गए। आनंद मोहन पर 3 और केस चल रहे हैं। इनमें उन्हें पहले से बेल मिल चुकी है।
आनंद मोहन ने खुद लिया तैयारियों का जायजा
जेल में पैरोल सरेंडर करने से पहले आनंद मोहन ने खुद पूरे दिन तैयारियों का जायजा लिया। बुधवार को वे सबसे पहले नगरपालिका चौक स्थित कार्यालय पहुंचे और फ्रेंड्स ऑफ आनंद के समर्थकों के साथ बैठक की। इस दौरान उन्होंने वहां की तैयारियों को देखा। यहां से निकलने के बाद वे दोपहर 2 बजे अपने गांव पंचगछिया पहुंचे। मां भद्र काली के मंदिर में मत्था टेका और तैयारियों की समीक्षा। इसके बाद वे 4.20 बजे जेल गए।
जेल में सामान से लेकर पेट्स तक आएंगे बाहर
जेल सूत्रों के मुताबिक, आनंद मोहन का जेल में काफी सामान है। फ्रिज,टीवी, वाशिंग मशीन, जिम एक्सेसरीज से लेकर अन्य सामान्य हैं। जिसे बाहर निकाला जाएगा।
200 से 300 किताबों की उनकी एक लाइब्रेरी भी है। किताबों को जेल लाइब्रेरी को ही डोनेट करने की बात की जा रही है। इसके अलावा आनंद मोहन के पेट्स भी जेल के अंदर हैं जो उनके साथ ही आजाद हो जाएंगे।
बाहुबली आनंद मोहन सिंह से जुड़ी भास्कर की ये स्पेशल स्टोरीज भी पढ़ें... 
DM की कॉलर पकड़कर घसीटा और गोली मार दी:चश्मदीद ड्राइवर दीपक ने कहा- साहब की बात नहीं मानी होती तो आज वह जिंदा होते
5 दिसंबर 1994 की शाम…डीएम गोपालगंज जी कृष्णैया की एंबेसडर कार BHQ777 की स्टेयरिंग दीपक के हाथ में थी। गाड़ी 60 की रफ्तार में NH 28 पर आगे बढ़ रही थी। मुजफ्फरपुर के खबरा गांव के पास अचानक 5 हजार की भीड़ ने गाड़ी को घेर लिया। तब तक सुरक्षा कर्मियों की टीम भीड़ में फंस चुकी थी। दीपक ने बैक गियर लगाई और गाड़ी को तेजी से पीछे की तरफ भगाने लगा। दीपक बार-बार साहब को रोक रहा था, लेकिन अचानक जी कृष्णैया गुस्सा हो गए और गाड़ी को रुकवा दिया। दीपक का पैर जैसे ही ब्रेक पर पड़ा, भीड़ ने सब कुछ खत्म कर दिया। घटना के चश्मदीद दीपक को हमेशा मलाल रहा...साहब की बात नहीं मानी होती तो आज वह जिंदा होते। जानिए पूरी कहानी कैसे IAS जी कृष्णैया को गाड़ी से कॉलर पकड़कर घसीटा गया और फिर मौत के घाट उतारा गया…
2 डीएम...एक की हत्या नेता ने कराई...दूसरी संत ने:कृष्णैया से 11 साल पहले गोपालगंज DM के बम से उड़ाए थे चीथड़े; संत को मिली थी दर्दनाक मौत
बिहार के गोपालगंज के तत्कालीन डीएम जी कृष्णैया की हत्या में बाहुबली आनंद मोहन की रिहाई का मामला चर्चा में है। डीएम जी कृष्णैया का 1994 में मर्डर हुआ था, लेकिन यह पहला मामला नहीं था, जब किसी डीएम की हत्या की गई हो। इस हत्या से 11 साल पहले गोपालगंज के ही डीएम महेश्वर प्रसाद नारायण शर्मा को उन्हीं के चैंबर के पास बम से उड़ा दिया गया था। डीएम जी कृष्णैया की हत्या में बाहुबली नेता और पूर्व सांसद आनंद मोहन दोषी थे तो डीएम महेश्वर प्रसाद की हत्या में संत ज्ञानेश्वर का नाम आया था। यह हत्या गोपालगंज में आश्रम ध्वस्त करने के विरोध में की गई थी। फिर यही संत यूपी के उत्तर प्रदेश के सुल्तानपुर में पूर्व विधायक इंद्रभद्र सिंह को आश्रम उजाड़ने पर बम से मरवा दिया। फिर उसकी दर्दनाक तरीके से 7 भक्तों के साथ मार दिया गया था। पढ़िए डीएम की हत्या, फिर संत के अंत की कहानी…
आनंद मोहन की रिहाई..IAS एसोसिएशन विरोध में उतरा:बिहार के पूर्व IPS बोले-इससे सरकारी अफसरों में असंतोष बढ़ेगा; सदमे में पूर्व DM की पत्नी
गोपालगंज के डीएम जी कृष्णैया की हत्या में बाहुबली आनंद मोहन की रिहाई से बिहार की ब्यूरोक्रेसी में खलबली है। IAS एसोसिएशन भी विरोध में उतर आया है। बिहार के पूर्व IPS ने मुहिम छेड़ दी है। वह पटना हाईकोर्ट में जनहित याचिका दायर कर सरकार के फैसले पर जनहित के लिए रोक लगाने की मांग करेंगे। वहीं, जी कृष्णैया की पत्नी उमा सदमे में हैं। वह कहती हैं- ऐसा वोट बैंक की राजनीति के लिए किया जा रहा है। वह रिहाई को खुद के साथ अन्याय बताती हैं। पूरी खबर यहां पढ़ें...
महागठबंधन के लिए बाहुबली आनंद मोहन जरूरी क्यों:राजपूत लीडर्स की कमी को दूर करेंगे, जानिए क्या है उनकी रिहाई के सियासी मायने
बिहार के बाहुबली नेता आनंद मोहन की रिहाई का ऐलान हो गया है। 15 साल से ज्यादा जेल में गुजारने के बाद वे अब बाहर आएंगे। बस औपचारिकता भर बाकी रह गई है। आनंद मोहन जेल से बाहर आ सकें, इसके लिए सरकार ने 23 साल पुराने नियम में बदलाव किए हैं। ऐसे में चर्चा इस बात की भी है कि बिहार की सियासत से जाति है कि जाती नहीं। लोकसभा चुनाव से ठीक पहले इनकी रिहाई पर सवाल होने लगे हैं कि आखिर महागठबंधन सरकार के लिए आनंद मोहन इतने क्यों जरूरी हैं? पढ़ने के लिए यहां क्लिक करें...